പരിഭാഷ : ശ്രീധർ Translation: Sree Dhar
MSone - Malayalam Subtitles for Everyone (www.malayalamsubtitles.com)
യോജിമ്പോ (YOJIMBO - Bodyguard)
സംവിധാനം അകിര കുറൊസാവ Directed by AKIRA KUROSAWA.
നിക്കെടാ കുരുത്തംകെട്ടവനേ!
എന്നെ വിട് അച്ഛാ!
പോരിന് ഇതുപോലൊരു അവസരം ഇനി അടുത്തൊന്നും ഉണ്ടാവില്ല!
മണ്ടശ്ശിരോമണി! ചാവാൻ ഇതുപോലൊരു അവസരം ഉണ്ടാവില്ലെന്ന് പറ!
നിനക്കെന്തിനാ ഈ പണി?
കൃഷിക്കാരന്റെ പണി പാടത്താണ്.
ഹോ മടുത്തു എനിക്ക് ഈ പഴങ്കഞ്ഞി കുറിച്ചുള്ള ജീവിതം!
എനിക്ക് നല്ല വസ്ത്രങ്ങളും ഭക്ഷണവും വേണം.
കുറച്ചു കാലം ജീവിച്ചാലും സുഖമായി ജീവിക്കണം എനിക്ക്!
കാർന്നോരെ.
കുറച്ച് വെള്ളം വേണം.
നീയെന്താ അവനെ തടയാഞ്ഞത്?
ഞാൻ എന്ത് ചെയ്യാനാ?
ഇപ്പോഴത്തെ പിള്ളേർക്കെല്ലാം തലക്ക് ഓളമാ.
പിള്ളേർക്ക് മാത്രമല്ല.
എല്ലാവര്ക്കും എളുപ്പത്തിൽ കാശ് സമ്പാദിക്കണം.
എല്ലാം ഈ ചൂതാട്ടം തുടങ്ങിയതിൽ പിന്നെയാ.
ഒന്ന് പകിട ഉരുട്ടിയാൽ പണക്കാരൻ ആകാം.
ആരുടെ കാശ് ആരുടെ കൈയ്യിലാണെന്ന് ഒരു പിടിയും ഇല്ല.
നമ്മുടെ കള്ളുകച്ചവടക്കാരൻ പട്ട് വിൽക്കാൻ തുടങ്ങിയത് അറിഞ്ഞില്ലേ?
നമ്മുടെ കൈയ്യിന്ന് സ്ഥിരം പട്ട് വാങ്ങുന്ന ആളെക്കാൾ കാശ് തരാമെന്നാ പറയുനത്.
അതെ, പക്ഷെ...
ഇങ്ങനത്തെ ഒരു പട്ടണത്തിൽ ...
അതുകൊണ്ട് എന്ത് കാര്യം?
ഇനി പട്ട് വില്പന ചന്ത എപ്പോ തുറക്കുമെന്ന് പോലും ഉറപ്പില്ല.
ചോര മണത്താൽ വിശന്ന് അലയുന്ന തെരുവുപട്ടികളെ ഓടി വരും.
അവർ പരസ്പരം കടിച്ച് കീറട്ടെ, എന്നിട്ട് പട്ട് അതിൽ മുക്കി എടുത്തോട്ടെ.
അത് വിറ്റിട്ട് ആവാം അവന്മാരുടെ കോപ്പിലെ ചന്ത!
"പട്ട് വ്യാപാരി" [SILK MERCHANT]
ഏയ് സമുറായി, യോജിമ്പോ (അംഗരക്ഷകൻ) ആയി കാശുണ്ടാക്കുന്നോ?
ഒരുപാട് കാശ് കിട്ടുന്ന ജോലിയാ.
ജോലി കിട്ടിയാൽ എന്റെ പങ്കായി ഒരു റിയോ തരണം. [Ryo = സ്വർണനാണയം]
ആരുടെ ഭാഗത്ത് നിൽക്കും നീ?
സെയ്‌ബേയ് മനോമേ വേശ്യാലയം നടത്തുന്നുണ്ട്. ഇഷ്ടം പോലെ പെണ്ണുങ്ങളെ കിട്ടും.
പക്ഷെ അയാളുടെ കച്ചവടം നഷ്ടത്തിലാ.
എന്റെ അഭിപ്രായത്തിൽ ഉഷിതോറാ ഷിൻഡെൻ ആണ് നല്ലത്.
കണ്ടോ.
ആ മുക്കിൽ കാണുന്ന സത്രം ഇല്ലേ. അതാണ് അയാളുടെ സ്ഥലം.
നിയമപാലകർ ഹാൻസുകെ പറഞ്ഞുവിട്ടതാണെന്ന് പ്രേത്യേകം പറയണം.
ഞാൻ തന്നെ കൊണ്ടുപോകാമായിരുന്നു, പക്ഷെ ഇവിടെ ക്രമസമാധാനം പാലിക്കാൻ ഞാൻ മാത്രമേ ഉള്ളൂ.
മറക്കരുത്. എന്റെ പങ്ക് ഒരു റിയോ.
നീ പൊയ്ക്കോ ഡാ.
ഇത് പൊതുവഴിയാ. ഏത് പട്ടിക്കും പോകാം!
ഇങ്ങനെ പോയാലൊന്നും ജോലിക്ക് എടുക്കില്ല.
കുറച്ച് ധൈര്യം കാണിക്കണം, കൈയ്യൂക്ക് ആർക്കാണെന്ന് കാണിച്ചുകൊടുക്കണം.
അവന്മാരെ കാണാൻ ഇങ്ങനെയുണ്ടെന്നേ ഉള്ളൂ.
ഒരുത്തന്റെ കൈ വെട്ടിയാൽ മതി, എല്ലാം വഴിയേ വന്നോളും.
അപ്പൊ നിന്നെ ജോലിക്കെടുക്കും.
നീ നിന്റെ പണി നോക്കെടാ, തെണ്ടി!
വരൂ.
"ഭക്ഷണശാല"
- സാകെ? (Saké = അരിയിൽ നിന്നും ഉണ്ടാക്കിയ മദ്യം) - ഭക്ഷണം.
ഇവിടെ കച്ചവടമൊന്നും ഇല്ലാത്തോണ്ട് ഒന്നും ഉണ്ടാക്കിയിട്ടില്ല.
ഉള്ള കുറച്ച് ചോറുപോലും തണുത്തതാ.
അതൊന്നും പ്രശ്‌നമല്ല.
അതെ, കാർന്നോരെ -
അറിയാം, കാശില്ലെന്നല്ലേ.
ഒന്നുരണ്ടെണ്ണത്തിനെ ശരിയാക്കിയാ കാശ് കിട്ടും.
വേണ്ട!
വെട്ടും കുത്തും കണ്ട് മടുത്തു!
ഭക്ഷണത്തിന് കാശ് തരണ്ട, അതുകഴിഞ്ഞ് ഇവിടുന്ന് പോയിതന്നാൽ മതി!
നന്ദി.
ദേ വീണ്ടും തുടങ്ങി അവൻ!
ശവപ്പെട്ടി ഉണ്ടാക്കുന്നവനാ.
ഈ പട്ടണത്തിൽ അവന് മാത്രമേ വരുമാനമുള്ളൂ.
ഉണ്ടാക്കുന്നതിലും കൂടുതലാ ശവപെട്ടിക്ക് ആവശ്യക്കാർ.
ചൂതാട്ടക്കാർ ഇല്ലാതിരിക്കുന്നതാ നല്ലത്.
ഒരു നഗരത്തിൽ ഒരു കേന്ദ്രമേ ഉള്ളുവെങ്കിൽ പ്രശ്നമില്ല,
രണ്ടെണ്ണം ഉണ്ടായാൽ പ്രശ്നമാ.
പിന്നെ ലാഭം ശവപെട്ടിക്കച്ചവടത്തിൽ മാത്രമാവും.
ഒന്ന് നിർത്തെടാ തെണ്ടി!
ചൂതാട്ടക്കാരോക്കെ കണ്ണിൽ ചോരയില്ലാത്ത അത്യാഗ്രഹികളാ,
തീരെ കുരുത്തം ഇല്ലാത്ത വർഗമാ .
പക്ഷെ ഈ പ്രശ്നം ഒക്കെ തുടങ്ങിയത്, സെയ്‌ബേയ് അയാളുടെ
സ്വത്തെല്ലാം മകന് കൊടുക്കാൻ തീരുമാനിച്ചപ്പോഴാ.
അയാളുടെ അടുത്ത സഹായിക്ക് അത് തീരെ പിടിച്ചില്ല.
ഉഷിതോറാ എന്ന അവന്റെ പേര്,ഒരു വല്ലാത്ത -
വിചിത്രമായ പേര് ആണല്ലോ.
അവനെ വയറ്റിൽ ഉണ്ടായത് ഉഷി (പശു) വർഷത്തിലാ,
പക്ഷെ പിറന്ന് വീണത് തോറാ (പുലി) വർഷത്തിലെ ആദ്യ ദിവസം.
പുതുവർഷത്തിന് പറ്റിയ തുടക്കം.
അവൻ സെയ്‌ബേയെ വിട്ട് ഒരു എതിർ സംഘം ആരംഭിച്ചു, കൂട്ടിന് സെയ്‌ബേയുടെ പാതി ആളുകളെയും കൊണ്ടുപോയി.
ഇപ്പൊ എന്തും തീർപ്പാക്കുന്നത് വാൾമുനയാൽ ആണ്.
രണ്ടുപേരും കലിപ്പിലാണ്, അവരുടെ സംഘത്തിൽ കുറ്റവാളികളെയും പോക്കിരികളെയും ചേർക്കാൻ തിടുക്കമാണ്.
പട്ട് വാങ്ങുന്നതിന് പകരം ഗുണ്ടകളെ വാങ്ങികൂട്ടുന്നു.
കച്ചവടമൊക്കെ എങ്ങനെ പോകുന്നു, പെട്ടിക്കാരാ?
ഇന്നലെ രാത്രി ഞാൻ പോയ സമയത്ത് എത്ര പെട്ടി വിറ്റൂ?
നിങ്ങടെ ആളുകൾക്ക് രണ്ട്.
എന്ത്?
മറ്റവന്മാർക്ക് 4.
മോശമല്ല.
ഉഷിതോറായുടെ അനിയൻ, ഇനോകിച്ചി. പറ്റിയ വിളിപ്പേരാണ് അവന്, കാട്ടുപന്നി.
ബുദ്ധി കുറവാ, പക്ഷെ ദേഷ്യം വന്നാൽ അപകടകാരിയാ.
സംഘത്തിലേക്ക് പുതിയ മൂന്ന് പേരെ കൊണ്ടുവന്നിട്ടുണ്ട്.
എന്തൊരു അപമാനമാണ് ഇവനൊക്കെ! നിയമപാലകനാണത്രെ തെണ്ടി.
ഈ ഗുണ്ടകളെയൊക്കെ പിടിച്ച് അകത്തിടേണ്ട ജോലി ഇവനാ, എന്നിട്ട് കണ്ടില്ലേ.
പക്ഷെ അവൻ മാത്രമല്ല ഇങ്ങനെ.
നോക്ക്.
എന്തൊരു കെട്ടിടമാ, പക്ഷെ അതിന്റെ ഉടമസ്ഥൻ തസയെമോൻ വെറും ചവറാ.
ഞങ്ങളുടെ പേടിത്തൊണ്ടൻ നഗരത്തലവനാ, ശരിക്കുള്ള ജോലി പട്ട് വിൽപ്പന.
അയാൾ സെയ്‌ബേയെ കൂട്ടുപിടിച്ച് നിലനിന്നുവന്നു,
പക്ഷെ ഉഷിതോറാ എതിർസംഘം തുടങ്ങിയപ്പോ ...
തോക്കുയെമോൻ, ഞങ്ങളുടെ കള്ളുകച്ചവടക്കാരൻ ഉഷിതോറായുടെ കൂടെ ചേർന്നു.
തോക്കുയെമോൻ പറയുന്നത് അയാളാണ് പുതിയ നഗര പാലകനെന്നാണ്,
എന്നിട്ട് അയാളും പട്ട് വിൽക്കാൻ തുടങ്ങി. അങ്ങനെ തസയെമോൻ തകർന്നു.
അയാളിപ്പോ സെയ്‌ബേയുടെ വിജയത്തിനായി പ്രാർത്ഥിക്കാൻ പകലുമുഴുവൻ പെരുമ്പറ കൂട്ടിക്കൊണ്ട് ഇരിക്കും.
കേട്ടില്ലേ?
എല്ലാം പോയി നശിക്കട്ടെ!
ഈ പട്ടണം തകരും.
ഇപ്പൊ മനസ്സിലായോ?
ഈ രാക്ഷസന്മാരുടെ ഇടയിൽ പെട്ടിട്ട് ഒന്നും കിട്ടാനില്ല.
പെട്ടെന്ന് കഴിച്ചിട്ട് സ്ഥലം വിടാൻ നോക്ക്.
ചോറ് മതി. കുറച്ച് സാകെ താ.
എനിക്കിവിടം പിടിച്ചു. കുറച്ച് കാലം തങ്ങിയേക്കാം.
എന്തിന്?
ഇത്ര പറഞ്ഞിട്ടും മനസ്സിലായില്ലേ?
അതെ, മനസ്സിലായി.
അതുകൊണ്ടാണ് നിൽക്കാൻ തീരുമാനിച്ചത്.
നോക്ക് കാർന്നോരെ.
കൊന്നാൽ എനിക്ക് കാശ് കിട്ടും.
ഈ പട്ടണത്തിൽ ആണെങ്കിൽ, നിറച്ച് ചാവാൻ യോഗ്യരായ ആളുകളും.
ആലോചിച്ച് നോക്ക്.
സെയ്‌ബേയ്, ഉഷിതോറാ, ചൂതാട്ടക്കാര്, പോക്കിരികള് -
എല്ലാം ഇല്ലാതായാൽ, ഈ പട്ടണത്തിന് പുതിയൊരു തുടക്കം കിട്ടില്ലേ?
നിനക്ക് വട്ടാ! 100 ജൻമം എടുത്താലും നിന്നെക്കൊണ്ട് പറ്റാത്ത കാര്യമാ!
ഞാൻ ഒറ്റക്ക് ചെയ്യില്ലല്ലോ.
പിന്നെ?
സാകെ എടുക്ക്. ഒരെണ്ണം അകത്ത് ചെന്നാ പദ്ധതികൾ വരും.
ഈ പട്ടണം നിറച്ച് വട്ടന്മാരാ!
പക്ഷെ നീ അവരെയൊക്കെ കടത്തിവെട്ടി!
എനിക്ക് സെയ്‌ബേയോട് സംസാരിക്കണം.
നീയേതാ?
എന്നെ ജോലിക്കെടുക്കുന്നോ?
നിങ്ങളുടെ യോജിമ്പോ ആകാം.
എന്നെ കൊണ്ട് എന്ത് സാധിക്കുമെന്ന് കാണിച്ചുതരാം.
ചവറ് സമുറായി വീണ്ടും വന്നോ?
ഇനിയെന്താ നിനക്ക് വേണ്ടത്?
- നിങ്ങടെ ഒക്കെ മോന്തായം നല്ല ഭംഗിയുണ്ട്. - എന്ത്?
സംസാരത്തിൽ മാത്രമേ ഉള്ളൂ ഗാംഭീര്യം, ഒരു ഈച്ചയെപോലും നോവിക്കാൻ പറ്റില്ല. കൊള്ളാം.
ഞങ്ങളെ അങ്ങനെ കൊച്ചാക്കണ്ട. ഈ പച്ചകുത്തിയിരിക്കുന്നത് കണ്ടോ?
ചുമ്മാതല്ല, തടവറയിൽ പോയിട്ടാ!
ഞാൻ പിടികിട്ടാപുള്ളിയാ. എന്നെ പിടിച്ചാൽ ഉടൻ തൂക്കിക്കൊല്ലും.
എന്നെയും.
എന്റെ തല വെട്ടി കുന്തത്തിൽ തറക്കും.
സ്വയം പുകഴ്ത്തുകയാണെന്ന് വിചാരിക്കരുത്, പക്ഷെ ഞാൻ ചെയ്യാത്ത കുറ്റങ്ങളൊന്നും ബാക്കിയില്ല.
അപ്പൊ നിങ്ങളെയൊന്നും കൊല്ലുന്നതിൽ വിരോധമില്ലല്ലോ?
- എന്ത്? - പറ്റുമെങ്കിൽ കൊല്ലാൻ ശ്രമിക്ക്!
വേദനിക്കും, പറഞ്ഞില്ലെന്ന് വേണ്ട.
ഞങ്ങൾ ജീവൻ വെച്ച് ചൂതാടുന്നവരാ. വാളിനെയൊന്നും പേടിയില്ല.
മണ്ടത്തരത്തിന് മരുന്നില്ലാതായിപ്പോയല്ലോ.
എന്താ?
ശവപെട്ടിക്കാരാ. ഇവിടെ രണ്ട് പെട്ടി.
അല്ല, മൂന്നെണ്ണം ഉണ്ടാക്കിക്കോ.
ശരി, എത്ര തരുമെന്ന് പറ.
അവന്മാരെ തീർക്കാൻ എത്ര തരും?
3 റിയോ ആയാലോ?
ഞാൻ ഉഷിതോറായുടെ അടുത്തേക്ക് പോകുന്നു. അയാൾ ഇതിലും കൂടുതൽ തരും.
എന്നാ 4!
5!
6!
അവസാനം ഒരു 0 കൂടെ ചേർത്തോ.
10! ഞാൻ 10 തരാം!
20 !
25 !
30 !
ശരി!
50 !
എങ്കിൽ ശരി.
25 ഇപ്പൊ തന്നെ വേണം, താമസവും ഭക്ഷണവും വേറെ.
എന്റെ ആളുകൾ നിങ്ങളെ സ്വാഗതം ചെയ്യാൻ ആഗ്രഹിക്കുന്നു.
അതിനുമുൻപ് കുറച്ച് മദ്യം ആവാം.
നിങ്ങളൊന്നിങ്ങ് വന്നേ.
ഈ പെണ്ണുംപിള്ളക്ക് മാര്യാദയേ ഇല്ല.
ഊരും പേരും ഇല്ലാത്ത ഒരുത്തന് 25 നാണയം കൊടുക്കുന്നത് മണ്ടത്തരമാ.
അവൻ അതുംകൊണ്ട് രാത്രി ഓടിക്കളഞ്ഞാലോ?
അത് എനിക്ക് വിട്ടേക്ക്. അതിനുള്ള സമയം ഞാൻ കൊടുക്കില്ല.
ഇന്ന് തന്നെ ആക്രമണത്തിന് പദ്ധതിയിടാം.
ഉഷിതോറായുടെ ആളുകൾ വിരണ്ടിരിക്കും, അവരുടെ സംഘത്തിലെ 3 പേരെയല്ലേ അവൻ കൊന്നത്.
ഇവാൻ നമ്മളെ നയിച്ചാൽ ഉറപ്പായും നമ്മൾ ജയിക്കും.
അതുശരി.
എന്നാലും 25 റിയോ പിന്നെയും കൊടുക്കണ്ടേ.
ജയിച്ചശേഷം അവനെ കൊന്നുകളഞ്ഞാലോ? നമ്മുടെ 50 റിയോയും തിരിച്ചുകിട്ടുമല്ലോ.
- അത് കുറച്ച് കടന്ന കൈയ്യാണ്! - മിണ്ടരുത്!
നിന്നെക്കൊണ്ട് അതുപോലും പറ്റില്ലെങ്കിൽ പിന്നെ ഇതിനൊക്കെ അവകാശിയാണെന്ന് പറഞ്ഞ് വരരുത്.
ആദരവൊന്നും ചൂതാട്ടക്കാർക്ക് പറഞ്ഞിട്ടുള്ള പണിയല്ല.
നിന്റെ അമ്മ പറഞ്ഞതാ ശരി.
ഇക്കാലത്ത് കട്ടും കൊന്നും അല്ലാതെ ഒന്നും സമ്പാദിക്കാൻ പറ്റില്ല.
നീ ആ ചവറ് സമുറായിനെ കൊല്ലണം.
അവനെ ഒന്ന് സുഖിപ്പിച്ചാൽ അവന്റെ ശ്രദ്ധ കുറയും, പിന്നെ കാര്യം എളുപ്പമാ.
നിനക്ക് കൊല്ലാൻ കഴിവുണ്ടെന്ന് കാണിച്ചാലേ നമ്മുടെ ആളുകൾ നിന്നെ ബഹുമാനിക്കൂ.
അതിന് ഞാൻ ഉഷിതോറായുടെ സംഘത്തിൽ ഒരാളെ കൊന്നല്ലോ!
ഒരുത്തനെ! അതിന് ഇത്ര നെഗളിക്കാൻ ഒന്നുമില്ല!
മകനാണത്രെ. ഇങ്ങനെ പേടിത്തൊണ്ടനായാലോ?
കൊല ഒന്നായാലും നൂറായാലും ശിക്ഷ ഒന്നുതന്നെയാ!
കൃത്യം 25 റിയോ ഉണ്ട്.
ആശാനേ നമുക്ക് കുറച്ച് മദ്യം കഴിച്ച് പരസ്പരം പരിചയപ്പെടാം.
ഇതെന്റെ മകൻ, യോയിച്ചിറോ.
എന്റെ ഭാര്യ, ഒറിൻ.
എന്റെ കൂട്ടത്തിലെ 4 മികച്ച പോരാളികൾ : മഗോതാരോ, യഹാച്ചി,
മത്സുകിച്ചി പിന്നെ സുകേജു.
ഹൊമ്മ ആശാൻ എവിടെ?
ആട്ടെ, പേര് പറഞ്ഞില്ല ?
ഞാനോ?
സഞ്ജുരോ കുവാബടാകെ ... (30 വർഷം പഴക്കമുള്ള മൾബെറി തോട്ടം)
എനിക്ക് 40 വയസ്സായെന്നത് വേറെ കാര്യം.
തമാശയാണോ!
ഒരു പേരല്ലേ വേണ്ടൂ, അത് മതി.
അല്ലെങ്കിൽ ഞാൻ "ഊരും പേരും ഇല്ലാത്ത ഒരുത്തൻ" അല്ലെ.
ആശാനേ എന്താ അവിടെ ഇരിക്കുന്നത്? ഇവിടെ ഇരിക്കാമല്ലോ.
ഇവിടെ മതി.
അവന് 50 റിയോ, എനിക്ക് വെറും രണ്ട്. എന്തിനീ വേർതിരിവ്.
എന്നെങ്കിലും ഒരിക്കൽ എന്റെ കഴിവ് നിങ്ങൾ മനസ്സിലാക്കും.
ഇതിനിനി താമസം വേണ്ട. ഇന്നുതന്നെ ആയാലോ?
ഉച്ചക്ക് ആക്രമിക്കാം!
പകൽ വെളിച്ചത്തിലോ, യജമാനെ?
ഉഷിതോറായും ഇനോകിച്ചിയും ചാവാതെ നമുക്ക് വിജയമില്ല.
അവര് രാത്രി ഓടിപ്പോയാലോ.
പേടിക്കണ്ട!
ഹൊമ്മയും പുതിയ ആശാനും നമ്മളെ നയിക്കുമ്പോൾ ശക്തിയേറും.
പന്ത്രണ്ട് മണി!
പെട്ടെന്ന്! എന്താ കാണിക്കുന്നത്?
അത്ര എളുപ്പം രക്ഷപ്പെടാമെന്ന് വിചാരിച്ചോ! കേറിപ്പോ അകത്ത്!
ഒരുപാട് കാശ് ചിലവാക്കിയാ നിന്നെയൊക്കെ കൊണ്ടുവന്നത്!
കേറിപ്പോ!
ആശാനേ, പെട്ടെന്ന് വാ !
ആശാനേ, പെട്ടെന്ന് വാ! ഉഷിതോറായുടെ ആളുകൾ പുറത്തിറങ്ങി!
ശരി എല്ലാവരും ആശാനേ പിന്തുടരൂ!
നിങ്ങൾക്ക് വഴക്കിടണോ? ആയിക്കോ.
എനിക്ക് താല്പര്യമില്ല .
ക്ഷമിക്കണം,ചേച്ചീ,
നിങ്ങൾ ജയിച്ച് കഴിഞ്ഞ് ചാവാൻ എനിക്ക് താല്പര്യം ഇല്ല .
ഇതാ, നിങ്ങളുടെ 25 റിയോ.
കള്ളപന്നീ! അവസാനനിമിഷം പേടിച്ച് ഒടുന്നോ!
ഹൊമ്മ എവിടെ?
അന്വേഷിച്ച് പോ! അവൻ ആ കണ്ടം വഴി ഓടിപോകുന്നത് കണ്ടു.
ഇതിൽ ആരാ ഉഷിതോറാ?
ഞാനാ.
എന്ത് വേണം ?
സെയ്‌ബേയ് എന്നെ മുഷിപ്പിച്ചു. അയാളുമായുള്ള ബന്ധം ഒക്കെ ഞാൻ മുറിച്ചു.
അത്രേ ഉള്ളൂ.
എന്ത്, നീ -
സൂക്ഷിച്ച്! ഇന്നത്തെ അടി വളരെ മോശമായിരിക്കും!
എന്താ നോക്കി നിക്കുന്നത് ? ഇനി പിൻവലിയാൻ പറ്റില്ല!
ശരി!
ഈഡോയിൽ നിന്നും വലിയ രക്ഷാധികാരി വരുന്നുണ്ട് !
ഇപ്പ്രാവശ്യം നീ രക്ഷപെട്ടു, പന്നീ.
രക്ഷപെട്ടത് നീയാ ! അയാൾ പോയാൽ ഉടനെ നിന്റെ തല ഞാൻ കൊയ്യും!
പിടികിട്ടാപുള്ളികളൊക്കെ ഒളിച്ചോ പെട്ടെന്ന്!
നിങ്ങളും!
എല്ലാവരോടും വാതിൽ തുറക്കാൻ പറ !
ഇവിടെ ഒരു പ്രശ്നവും പാടില്ല, കേട്ടല്ലോ ? പട്ടികൾ പോലും കടിപിടികൂടരുത്.
തുറക്ക്!
കട തുറക്ക്! ഒന്നും സംഭവിക്കാത്ത പോലെ പെരുമാറണം !
മനസ്സിലായോ?
കാർന്നോരെ...
ഈ രക്ഷാധികാരി വലിയ സംഭവമൊന്നുമല്ല, പക്ഷെ അയാൾ വന്ന പല്ലക്ക് ഗംഭീരം തന്നെ.
എന്താ ഇത്ര ചിരിക്കാൻ?
അയാളുടെ ആളുകൾ ചായ കുടിക്കുന്നു.
അതിന്?
ഇതൊന്ന് വന്നു കാണ്.
മദ്യം കലർത്തിയിട്ടുണ്ട് ചായയിൽ.
ചൂടാവല്ലേ.
അവന്മാര് തമ്മിൽതല്ലി ചത്തിരുന്നെങ്കിൽ,
എന്റെ ജോലി എളുപ്പമായേനെ.
തടസ്സപ്പെട്ടത് കഷ്ടമായി . പോ ഇവിടുന്ന്!
നിനക്ക് ഭ്രാന്താ !
അങ്ങനെ തോന്നിയോ?
എന്താ സംശയം. നീ ചെയ്തത് അവർ മറക്കുമെന്ന് കരുതിയോ?
ഉഷിതോറായും സെയ്‌ബേയും വെറുതെ നോക്കി നിൽക്കില്ല.
ശരിയാ, അവർ എന്തായാലും എന്നോട് സംസാരിക്കാൻ വരും.
ഒരുപാട് കാശുമായി ആദ്യം ആര് വരും എന്നതാണ് ചോദ്യം?
അവർക്ക് എങ്ങനെയെങ്കിലും ജയിക്കണം, അതുകൊണ്ട് രണ്ടുപേർക്കും എന്നെ വേണം.
കാത്തിരുന്ന് കണ്ടോ.
ഏയ്, ഇതാണോ നിങ്ങളുടെ വിവരദോഷി നഗരപാലകൻ?
ഇയാളാണോ തോക്കുയെമോൻ?
ഇപ്പോഴല്ലേ മനസ്സിലായത്.
രക്ഷാധികാരി എന്തിനാ ഇത്ര നല്ല പല്ലക്കിൽ സഞ്ചരിക്കുന്നതെന്ന്.
ആ പിന്നേയ്, എനിക്ക് കുറച്ച് മദ്യം കിട്ടിയാൽ കൊള്ളാം.
ആളെ കളിയാക്കുവാണോ! നിന്റെ കൈയ്യിൽ ചില്ലിക്കാശില്ലല്ലോ!
എന്തെങ്കിലും വേണോ?
നീ ഭയങ്കരനാ.
എനിക്ക് നിന്നെ ഇഷ്ടമായി.
നിങ്ങടെ ആളുകൾ മൂന്ന് പേരെ കൊന്നതിന് ദേഷ്യമില്ലേ?
അവന്മാരെക്കൊണ്ട് ഒന്നിനും കൊള്ളത്തിലായിരുന്നു.
ഞാൻ ഉഷിതോറായുടെ അനിയൻ-
- ഇനോകിച്ചി. - അറിയാമോ എന്നെ?
നിങ്ങൾക്ക് ഭയങ്കര ശക്തിയാണെന്ന് കേട്ടിട്ടുണ്ട്.
ഓ അങ്ങനൊന്നും ഇല്ല.
ആശാനേ!
എന്താ ഇങ്ങനെ ഒരു പരിചയമില്ലാത്ത പോലെ. വരൂ, നമുക്ക് കുറച്ച് മദ്യമൊക്കെ കുടിച്ച് ഇരിക്കാം.
അതോ ഇനിയും ദേഷ്യം മാറിയില്ലേ?
- അത് ഞാൻ അങ്ങോട്ട് ചോദിക്കേണ്ടതല്ലേ. - ചുമ്മാ ചൊറിയല്ലേ ആശാനേ.
ഞാൻ ഒരു തമാശ പറഞ്ഞപ്പോഴേക്കും ഇത്ര കാര്യമായെടുത്തോ, ഈ ആശാന്റെ ഒരു കാര്യം.
വരൂ, നമുക്ക് പോകാം.
എങ്ങോട്ടും പോകുന്നില്ല. ഞങ്ങൾ ഒന്ന് മദ്യപിച്ച് ഇങ്ങനെ ഇരിക്കാൻ ഒരുങ്ങുവായിരുന്നു.
അല്ലെ? സാകെ എടുക്ക്!
ഉള്ളതിൽ ഏറ്റവും മികച്ചത് എടുത്തോ. ഇന്ന് എന്റെ വകയാ.
നടക്കില്ല! എന്റെ ചേട്ടൻ അറിഞ്ഞാൽ കൊല്ലും!
എന്നെ വീട്ടീന്ന് പുറത്താക്കും!
- നായിന്റെ മോൾ! - ആ, ആണെങ്കിൽ എന്താ?
ഡോ ശവപെട്ടിക്കാരാ.
സങ്കടങ്ങളൊക്കെ കുടിച്ച് തീർക്കുവാണോ?
രക്ഷാധികാരി ഇവിടെ തന്നെ താമസിക്കുന്നത് കച്ചവടത്തിനെ ബാധിച്ചല്ലേ.
നീയും ഇപ്പൊ പത്തുദിവസമായി ഇവിടെത്തന്നെയാണല്ലോ.
അങ്ങനെ പറയല്ലേ ചേട്ടാ.
ഞാൻ കാരണമല്ലേ നിങ്ങടെ കച്ചവടം ഒന്നുകൂടെ കൊഴുത്തത്.
വായടക്ക്! ഇത് വേശ്യാലയമല്ല.
നിനക്ക് താമസിക്കാൻ സ്ഥലം വേണമെങ്കിൽ, സെയ്‌ബേയുടെ അടുത്തേക്ക് പോ.
അത് ശരിയാവില്ല. രണ്ടുപേരും എനിക്ക് വേണ്ടി അടിപിടി കൂടുകയല്ലേ.
ഞാൻ ഇവിടെ തന്നെ ഇരുന്ന് അവർക്ക് ആശ കൊടുത്തേക്കാം.
ഇവനൊഴിച്ച് എല്ലാവരേം പുറത്താക്ക്.
എന്റെ വീട്ടിലേക്ക് വാ. ഇപ്പൊത്തന്നെ.
എന്താ ഇത്ര ധൃതി?
രക്ഷാധികാരി നാളെ പോകും.
ഇവിടുന്ന് 24 മൈൽ അകലെ ഒരു ന്യായാധിപൻ കൊല്ലപ്പെട്ടു.
എന്നിട്ട് മൂപ്പർക്ക് വലിയ കുലുക്കമില്ലല്ലോ.
ഇന്ന് രാത്രിയെ അങ്ങേര് ഈ വാർത്ത അറിയൂ.
നിങ്ങൾക്ക് എല്ലാം അറിയാല്ലോ.
ന്യായാധിപനെ കൊന്നതും നിങ്ങൾ പറഞ്ഞിട്ടാണോ?
ആയിരിക്കാം.
ഈ രക്ഷാധികാരി ഇവിടെ ഇരിക്കുന്നത് എനിക്ക് നഷ്ടമാ.
എന്റെ ആളുകൾക്കും.
അതുശരി.
അതുപറഞ്ഞപ്പോഴാ, ഇതിൽ 30 ഉണ്ട്.
നമ്മൾ ജയിച്ചാൽ ഒരു 30 കൂടെ തരാം. വരൂ പോകാം.
ഇതിനെ വെല്ലുന്ന ഒരു വില തരാൻ സെയ്‌ബേയ്ക്ക് അവസരം കൊടുക്കണ്ടേ.
എവിടുന്ന് ഊരാൻ പറ്റുമെന്ന് നോക്കിയിരിക്കുവാ, അല്ലെ?
എന്തായാലും കഷ്ടമായി.
നാളെ രക്ഷാധികാരി പോയിക്കഴിഞ്ഞ് ഞാൻ എന്റെ വില നിശ്ചയിക്കാം.
സങ്കടപ്പെടേണ്ട. രക്ഷാധികാരി പോകുകയാ.
ശരിക്കും?
ബലേഭേഷ്!
ഉഷിതോറാ എന്തിനാ വന്നത്?
നായിന്റെ മോൻ തുടങ്ങി! വെട്ടും കുത്തും വീണ്ടും തുടങ്ങാൻ പോകുകയാണോ?
അങ്ങനെയാണ് സാധ്യത.
എന്താ ഇത്ര താമസം?
ആരെങ്കിലും ഒരാൾ കാശുമായി വരേണ്ട സമയം ആയല്ലോ.
സമുറായി ആണത്രേ സമുറായി. കാശിനെ കുറിച്ച് മാത്രമേ ഉള്ളൂ ചിന്ത.
ഇത് അപകടം പിടിച്ച പണിയാ.
തക്കതായ പ്രതിഫലം ഉണ്ടെങ്കിലേ ചെയ്യുന്നതിൽ അർത്ഥമുള്ളൂ.
നീ വെറുമൊരു യോജിമ്പോ മാത്രമായി തീരും.
ചില യോജിമ്പോയുടെ കാര്യത്തിൽ,
യജമാനന്മാർക്ക് യോജിമ്പോയ്ക്ക് മേലെയും ഒരു കണ്ണുവേണ്ടിവരും.
ഈ പൊട്ടൻ ഇതെന്ത് ഉദ്ദേശിച്ചിട്ടാ? കാലത്ത് മുതൽ തെക്കുവടക്ക് ഓട്ടമാണല്ലോ.
ഗോഞ്ചി, ഒരു കുപ്പി സാകെ.
പറ്റില്ല. ഈ കശാപ്പ് ആഘോഷിക്കാൻ സമ്മതിക്കില്ല!
ആഘോഷമൊന്നുമല്ല! ഞാനാകെ സങ്കടത്തിലാ!
അവർ തമ്മിൽ ഒത്തുതീർപ്പായി.
അതെയോ?
ഞാനാണെങ്കിൽ ശവപെട്ടി ഉണ്ടാക്കാൻ കുറെ മരം വാങ്ങി.
ഞാനിനി എന്ത് ചെയ്യും?
നിങ്ങളുടെ കാര്യം കഷ്ടത്തിലായി, എന്നാലും ഈ പട്ടണത്തിൽ കുറച്ച് സമാധാനം കിട്ടുമല്ലോ.
എടോ വിഡ്ഢി!
ചൂതാട്ടക്കാർ ഒത്തുതീർപ്പാകുന്നത് അതിലും വലിയ പോരിന് തയ്യാറെടുക്കാനാ.
ഇവിടെ ഇങ്ങനെ പ്രശനം ഉണ്ടായിക്കൊണ്ടിരുന്നാൽ പട്ട് വില്പന ചന്ത നടക്കില്ല.
ചന്ത നടന്നില്ലെങ്കിൽ ചൂതാട്ടത്തിന് വഴിയില്ല
അവർക്ക് വരുമാനവും ഇല്ല, അങ്ങനെ വരുമ്പോ കുറച്ച് കാലം സമരസത്തിൽ പോകും.
ഈ ഒത്തുതീർപ്പൊക്കെ വരാനിരിക്കുന്ന വലിയ പോരാട്ടത്തിന് മുന്നോടി മാത്രമാ.
മനസ്സിലായോ?
ഇതിലും വലിയ അപകടം വരാനില്ല.
എന്നാലും കടിച്ചുകീറാൻ തയ്യാറായിരുന്നുല്ലോ രണ്ടുപേരും.
ഇപ്പൊ പെട്ടെന്ന് എങ്ങനെ അടങ്ങി?
ഉനോസുകെ പറഞ്ഞിട്ടാണെന്ന് തോന്നുന്നു.
ഉനോസുകെ?
ഉഷിതോറായുടെ ഇളയ അനിയൻ. അവൻ യാത്ര കഴിഞ്ഞ് ഇന്നലെ രാത്രി തിരിച്ചെത്തി.
ആ രാക്ഷസൻ തിരിച്ചെത്തിയല്ലേ?
ജനിച്ചത് രാശിയായ മുയലിനെ പോലെ സൗമ്യനായി തോന്നുമെങ്കിലും,
ഉള്ളിൽ അവൻ ഒരു ചെന്നായയാ.
ഒരു വർഷം കഴിഞ്ഞുള്ള വരവാണല്ലോ. കാറ്റുപോലും നിന്നെ സ്വാഗതം ചെയ്യാൻ വീശുന്നു!
രസമുള്ള ഒരു കാര്യം കാണണോ?
എന്താ സംഭവം?
അവിടെയും ഇതുതന്നെയാണോ അവസ്ഥ?
നമ്മളെ കുരങ്ങ് കളിപ്പിക്കുകയാ!
അവര് ഒത്തുതീർപ്പായിട്ട്, നമുക്ക് കാശൊന്നും തരാതെ പറഞ്ഞയച്ചു!
തെണ്ടികൾ!
കാണിച്ചുകൊടുക്കാം!
എടാ പന്നികളേ!
ഇവന്മാർ എന്തിനാ മോങ്ങുന്നത്?
ഉഷിതോറാ നമ്മളെ കൊണ്ട് ജീവിതം പണയം വെപ്പിച്ചുള്ള കളിയായിരുന്നു,
അതും ഇന്നലെവരെ!
ഹാച്ചി, മിണ്ടാതിരി!
ഞാൻ ഒരു കാര്യം പറയാം, കുമാ,
എനിക്കിനി വയ്യ!
നമുക്ക് ഇത് പോയി രക്ഷാധികാരിയോട് പറയാം.
അപ്പൊ ആ ഉഷിതോറാ -
അയ്യോ എന്റെ തല തല്ലിപ്പൊളിച്ചേ!
എഴുന്നേൽക്ക്!
പോകാം!
എന്തിനാ അങ്ങനെ ചെയ്തേ?
- വാടാ! - വരൂല്ല!
ഉഷിതോറാ ഒരു തന്തയില്ലാത്തവനാ.
നീയെവിടുന്ന് വന്നു?
ആ ന്യായാധിപനെ കൊല്ലാൻ അയാൾ നിങ്ങൾക്ക് എത്ര തന്നൂ? ഒരു റിയോ?
എവിടുന്ന്! വെറും രണ്ടു വെള്ളിക്കാശാണ് ആകെ തന്നത്.
അത് മോശമായല്ലോ.
എന്നാലും ഈ വിവരം കൊണ്ട് പ്രയോജനമുണ്ട്.
നിങ്ങൾ ഒരു നിധിതന്നെയാ.
ഇനി എനിക്ക് ഉഷിതോറായെ ഭീഷണിപ്പെടുത്താൻ, അല്ലെങ്കിൽ നിങ്ങളെ സെയ്‌ബേയ്ക്ക് കൊടുത്ത് കാശുവാങ്ങാം.
എഴുന്നേൽക്ക്.
എഴുന്നേൽക്ക്!
ഇത് ലാഭക്കച്ചവടമാ.
ഇവന്മാരെ കൊണ്ടുപോയി നിയമത്തിന് മുന്നിൽ നിർത്തിയാൽ,
ഉഷിതോറായുടെ പണി തീരും.
എന്നാലും യജമാൻ, നമ്മുടെ ഒത്തുതീർപ്പ്?
നിങ്ങളുടെ മകനും ഉനോസുകെയും നഗരപാലകന്റെ വീട്ടിൽ വെച്ച് ഒത്തുതീർപ്പ് ചർച്ച നടത്തുകയാണ്.
അതുകൊണ്ട്?
ചർച്ചകൾക്ക് നടുവിൽ വെച്ച് ഉഷിതോറായെ പിടിച്ചുകൊണ്ടുപോയാൽ നന്നായിരിക്കും.
തയ്യാറല്ലേ പെണ്ണുങ്ങളേ?
നിങ്ങൾ പെണ്ണിന്റെ ചൂടറിഞ്ഞിട്ട് കുറെയായിക്കാണുമല്ലോ?
ഇതിൽ ആരെ വേണമെങ്കിലും തിരഞ്ഞെടുത്തോ, രസിച്ചോ.
ഇനി ഇവിടെ നിന്നാൽ അപകടമാ.
നിൽക്ക്!
നിങ്ങൾ വാങ്ങിച്ച പൊരുളല്ലേ, സൂക്ഷിച്ച് വെച്ചേക്ക്.
ഇവന്മാർ തിരിച്ച് ഉഷിതോറായുടെ കൈയ്യിൽ പെട്ടാൽ നഷ്ടം നിങ്ങൾക്കാ.
പത്തായപ്പുരയിൽ അടച്ച് വെക്ക്.
ഉഷിതോറായെ വിളിക്ക്.
ഏതവനാടാ -
ഉഷിതോറായെ വിളിക്ക്!
മുതലാളി!
എന്താടാ?
നീയോ?
എനിക്കിപ്പോ യോജിമ്പോയുടെ ആവശ്യമില്ല.
നേരത്തെ വേണ്ട എന്ന് നീ പറഞ്ഞത് നിന്റെ നഷ്ടം.
ഹാച്ചിക്ക് വാചകമടി കുറച്ച് കൂടുതലാ.
കഞ്ഞിത്തരം കാണിച്ചാൽ പിന്നീട് കൂടുതൽ ചിലവാക്കേണ്ടിവരും.
രണ്ടു വെള്ളിക്കാശേ - എന്തൊരു നാണക്കേടാ.
അവനും കുമയും കുടിച്ച് വെളിവില്ലാതെ എല്ലാം വിളിച്ചുപറഞ്ഞു.
തെണ്ടികൾ! എന്നിട്ട് അവന്മാർ എവിടെ?
സെയ്‌ബേയുടെ ആളുകളിൽ ഒരാൾ അവർ പറയുന്നത് കേട്ട് കൈയ്യോടെ പിടിച്ചു.
ഞാൻ പിന്തുടർന്ന് അവിടം വരെ പോയി. അവരെ സെയ്‌ബേയുടെ പത്തായപ്പുരയിൽ പൂട്ടിയിട്ടിട്ടുണ്ട്.
നായിന്റെ മക്കൾ!
ഇതുപോലുള്ള വാർത്തകളൊന്നും സൗജന്യമല്ല.
എത്ര വേണമെങ്കിലും എടുത്തോ.
ഇന്നുമുതൽ നീയാണ് എന്റെ യോജിമ്പോ.
തത്കാലം ഇത് മതി. യോജിമ്പോ ആവണോന്ന് ഞാൻ ഒന്ന് ആലോചിക്കട്ടെ.
ഉനോ, നിനക്ക് ഇവനെ അറിയില്ലല്ലോ? ആള് ഭയങ്കരനാ.
ഇനോ.ഉനോ. എന്താ അവിടെ നിക്കുന്നത്? പെട്ടെന്ന് വാ!
എന്താ?
യോയിച്ചിറോയെ കൊല്ലല്ലേ!
അവന്റെ വാൾ വാങ്ങിവെച്ച് എന്റെ ചേട്ടന്റെ അടുത്തേക്ക് കൊണ്ടുപോ!
പെട്ടെന്ന്!
സെയ്‌ബേയ്!
യോയിച്ചിറോ ഞങ്ങളുടെ കൈയ്യിലുണ്ട്!
കേട്ടല്ലോ?
ഇനി സൂക്ഷിച്ച് കേൾക്കണം, മണ്ടത്തരമൊന്നും കാണിക്കരുത്.
അവനെ തിരിച്ച് വേണമെങ്കിൽ, കുമയെയും ഹാച്ചിയെയും കൊണ്ടുവാ!
നമുക്ക് പരസ്പരം കൈമാറാം!
രണ്ടു സംഘങ്ങളും നിരായുധരായ 3 പേരെ അയക്കണം
കാവൽ ഗോപുരത്തിലേക്ക്, പുലർച്ചെ 2:00 മണിക്ക്!
കേട്ടല്ലോ?
- അത് കലക്കി. - തുടങ്ങിയിട്ടേ ഉള്ളൂ. കാത്തിരുന്നു കണ്ടോ.
2:00 മണിയായാൽ വിളിച്ചുപറയാൻ മറക്കണ്ട!
കാർന്നോരെ, തിന്നാൻ എന്തെങ്കിലും താ.
ആ കലത്തിൽ നിന്ന് നേരിട്ട് എടുത്തു തിന്നോ.
ഈ പ്രശ്നങ്ങൾക്കിടയിൽ ഇവിടെ ആരും വരുമെന്ന് തോന്നുന്നില്ല.
എന്റെ കാർന്നോരെ,
ഈ കാലം പോലെ, നമ്മുടെ പട്ടണവും തിളച്ചു മറിയാണ് തുടങ്ങിയല്ലോ.
നീയിത് എന്തുദ്ദേശിച്ചാ?
ഈ നാടകം നിന്റെ വേലയാണോ?
പകുതി.
ഉനോസുകെ ദേ ഇപ്പൊ ബാക്കി പകുതി തിരുത്തിയെഴുതി.
2:00 മണിയായേ!
തയ്യാറല്ലേ, ഉഷിതോറാ?
ഞങ്ങൾ വരുന്നു, സെയ്‌ബേയ്!
ഇവരെ ഞാൻ അങ്ങോട്ട് തള്ളാം,
ഉടനെ നിങ്ങൾ ആ കയർ ഊരി വിടണം.
സെയ്‌ബേയ്!
അത് ചെറ്റത്തരമായിപ്പോയി.
ഇപ്പൊ നമ്മൾ സമാസമം.
യോയിച്ചിറോയോട് സ്നേഹമുണ്ടെങ്കിൽ,
നിന്റെ തലമൊട്ടയടിച്ച്, എന്റെ ചേട്ടനെ അനന്തരാവകാശിയായി പ്രഖ്യാപിക്കണം.
ഞാനിത് പ്രതീക്ഷിച്ചു!
ഉനോ, ഇത് കണ്ടോ!
ഏയ്, ഉഷിതോറാ, നീയിത് കണ്ടോ?
ഇവൾ തൽകാലം എന്റെ കൂടെ ഇരിക്കട്ടെ!
ആ കഴപ്പൻ കള്ളുകച്ചവടക്കാരനോട് ഇപ്പൊ എങ്ങനെയുണ്ടെന്ന് ചോദിക്ക്!
അതെനിക്കിഷ്ടായി.
അമ്മേ.
എന്റെ അമ്മയെവിടെ?
ഞാൻ കാണിച്ചുതരാം.
നിനക്ക് കാണണ്ടേ?
എനിക്ക് കാണുന്നില്ല!
ഇപ്പൊ കാണും.
അമ്മേ!
കെൻബോ!
നൂയി!
ഹാൻസുകെ, പെട്ടെന്ന്!
അമ്മേ!
പേടിത്തൊണ്ടൻ! നിനക്കൊക്കെ ചത്തൂടെടാ?
നീകാരണം എന്തൊക്കെ പ്രശ്നങ്ങളാ! നന്ദിയില്ലാത്ത തെണ്ടി!
പെട്ടെന്ന്!
വാ!
സെയ്‌ബേയ്!
അധികം വൈകാതെ ഞാൻ വരുന്നുണ്ട് !
പെട്ടെന്നാവട്ടെ! ഞാനും പല പദ്ധതികൾ ഇട്ടിട്ടുണ്ട്!
അടുത്തേക്ക് വരരുത്.
അവൻ കരഞ്ഞുകരഞ്ഞ് ഉറങ്ങിപ്പോയി.
പാവം. ഇവന്റെ ഭാര്യക്ക് ഭംഗി കൂടിപ്പോയി.
ഉഷിതോറായോട് ചൂതാട്ടത്തിൽ തോറ്റപ്പോൾ തുടങ്ങിയതാണ് പ്രശ്നം.
അവൾക്ക് ഭംഗിയില്ലായിരുന്നെങ്കിൽ വീട് മാത്രമേ നഷ്ടപെടുമായിരുന്നുള്ളൂ.
പക്ഷെ ആ കിളവൻ തോക്കുയെമോൻ ഇവളെ നോക്കി വെള്ളം ഇറക്കുകയായിരുന്നു.
തോക്കുയെമോനെ വശത്താക്കാൻ ഇതുതന്നെ തക്കാമെന്ന് ഉഷിതോറായ്ക്ക് മനസ്സിലായി.
ഇവന്റെ ഭാര്യയേയും വീടിനെയും കൈക്കലാക്കി തോക്കുയെമോന്റെ മുന്നിൽ ഇട്ട് കൊടുത്തു.
ഈ പാവം അവന്റെ പഴയ വീടിനടുത്ത് ഒരു കുടിലുണ്ടാക്കി
ദിവസവും തോക്കുയെമോൻ ഇവന്റെ ഭാര്യയെ അനുഭവിക്കുന്നത് നോക്കി സങ്കടപ്പെടുന്നു.
എനിക്കിനി അവളെ വേണ്ട! ഞാൻ അവളെ ഉപേക്ഷിച്ചു!
പിന്നെന്തിനാ ഈ ഹൃദയം തകർന്ന പോലെ മുഖം വെച്ചിരിക്കുന്നത്?
വീട്ടിൽ പോകുവാണോ?
അങ്ങോട്ട് പോയാൽ തല്ല് കിട്ടില്ലേ ? നിന്നോട് അവളെ കാണരുതെന്ന് പറഞ്ഞിട്ടുള്ളതല്ലേ?
അതെനിക്ക് ശീലമായി.
ഇപ്പൊ അതൊന്നും കാര്യമാക്കാറില്ല.
ഉഷിതോറായുടെ ആളുകൾ ഇപ്പോഴും അവളെ നിരീക്ഷിക്കുന്നുണ്ട്.
സ്വന്തം മകനെ കാണാൻ പോലും അനുവാദമില്ല.
ഞാൻ ഇറങ്ങുന്നു.
ഇവനെപ്പോലുള്ളവരെ കണ്ടാലേ എനിക്ക് കലിയാ!
ഞാൻ നിങ്ങളുടെ യോജിമ്പോയാകാൻ തീരുമാനിച്ചു.
ഞാൻ നിങ്ങളോട് കടപ്പെട്ടിരിക്കുന്നു.
എനിക്ക് 30 റിയോ ഇപ്പോൾ വേണം.
അത് കുറച്ച് കൂടുതലാ. ചേട്ടന്റെ സ്ഥാനത് ഞാനാണെങ്കിൽ ഒഴിവാക്കിവിടും.
പക്ഷെ ഇവാൻ ഭയങ്കരനാ!
ഇതിനേക്കാളോ?
അങ്ങനെ പറയല്ലേ, ഉനോ. ഞാൻ വേണ്ടെന്ന് പറഞ്ഞാൽ ഇവാൻ നേരെ സെയ്‌ബേയുടെ അടുത്തേക്ക് പോകും.
അത് പ്രശ്നമല്ലേ!
എന്നാൽ വാങ്ങിയേക്ക് ഇവനെ.
ഇതാ 30 റിയോ.
ജയിക്കുമ്പോൾ 30 കൂടെ വേണം.
സംശയമെന്താ. ഞാൻ വാക്ക് തരുന്നു.
അപ്പൊ അതിൽ തീരുമാനമായി സ്ഥിതിക്ക് കുറച്ച് മദ്യമാകാം. പുതിയ പങ്കാളിക്കായി!
അതൊക്കെ ശരി, ആ പെണ്ണ് സുരക്ഷിതയല്ലേ?
ഏത് പെണ്ണ്?
തോക്കുയെമോന്റെ പെണ്ണ്.
അവളെ വീണ്ടും അവരുടെ കൈയ്യിൽ കിട്ടിയാൽ നിങ്ങൾ തോറ്റു, ഉറപ്പാ.
പേടിക്കണ്ട. ഞാൻ 6 ഗുണ്ടകളെ നിർത്തിയിട്ടുണ്ട്.
അത് പോരാ.
ഇവനെ പോലെ ശക്തനായ ഒരാളെങ്കിലും വേണം അവിടെ.
ചേട്ടാ, ഞാൻ പോകട്ടെ?
ഞാനും കൂടെ പോകാം, എന്താ അവര് ചെയ്യുന്നതെന്ന് നോക്കാമല്ലോ.
നന്ദി.
ഇതങ്ങനെ രസമുള്ള ജോലിയൊന്നുമല്ല.
തോക്കുയെമോൻ വരുമ്പോ തണുപ്പത്ത് നിക്കേണ്ടിവരും.
അങ്ങേര് ഇപ്പൊ ഇവിടെ ഇല്ലെന്ന് തോന്നുന്നു.
ഭാര്യയെ കളഞ്ഞുകുളിച്ച പൊട്ടൻ അവിടെയല്ലേ താമസം?
ആ കാര്യം മറന്നു! അവനിട്ട് രണ്ടെണ്ണം കൊടുക്കണമെന്ന് വിചാരിച്ച് ഇരുന്നതാ!
ഡാ, നിന്നെ ഞാൻ!
നിന്നോട് പറഞ്ഞിട്ടില്ലേ തോക്കുയെമോന്റെ പെണ്ണിന്റെ അടുത്ത് പോകരുതെന്ന്?
എത്ര പ്രാവശ്യം പറഞ്ഞതാ?
ഇനോ, ആകെ പ്രശ്നമായി! അവിടെ എല്ലാരും ചത്തുകിടക്കുന്നു!
ആറുപേരും ചത്തു! പോയി ഉഷിതോറായോട് പറ, വേഗം!
ആരാ അവിടെ?
നിന്റെ ഭർത്താവിനേം കൂട്ടീട്ട് പോ!
മണ്ടി!
അമ്മേ!
നൂയി!
ഓട്!
ഇതിൽ 30 റിയോ ഉണ്ട് ഉഷിതോറായുടെ കൈയ്യിൽ നിന്നും കട്ടതാ.
എടുത്തോ.
വിഡ്ഢികളേ!
എന്തിന് കാത്തിരിക്കുവാ?
നിർത്ത്!
എനിക്ക് ഇതൊക്കെ കണ്ടാലേ വെറുപ്പാ! കരഞ്ഞാൽ കൊല്ലും ഞാൻ!
ഉഷിതോറാ വരുന്നുണ്ട്!
പോ ഇവിടുന്ന്!
ഞങ്ങൾ പിന്നെ വന്ന് നന്ദി അറിയിക്കാം.
മണ്ടാ! ഈ വഴിക്ക് വന്നേക്കരുത്!
നന്ദി.
- എന്ത് പറ്റി? - അകത്ത് പോയി നോക്ക്.
എന്തൊരു അവസ്ഥയാ.
ഞാൻ പറഞ്ഞില്ലേ?
ആറുപേർ പോരായെന്ന്.
ഒരു 15-16 പേരെങ്കിലും വന്നിരിക്കണം.
ആ തേവിടിശ്ശി എവിടെ?
പോയി, അല്ലാതെന്ത്.
സെയ്‌ബേയ് ബുദ്ധിമാനാ.
ചേട്ടായി!
നായിന്റെ മോൻ!
എന്റെ പട്ടൊക്കെ കത്തി നശിച്ചേ! ആരെങ്കിലും ഒന്ന് തീ കെടുത്താൻ സഹായിക്കണേ!
ഞാൻ എത്ര വേണമെങ്കിലും തരാം!
അനങ്ങരുത്!
ആ തേവിടിശ്ശിയെ വിട്ടുതന്നാൽ കട ഞങ്ങൾ രക്ഷിക്കാം!
ഏത് തേവിടിശ്ശി?
ചുമ്മാ പൊട്ടൻ കളിക്കല്ലേ! അവളെ വിട്ടുതരുന്നുണ്ടോ അതോ!
- എന്തൊക്കെയാ പറയുന്നത്? - വായടയ്‌ക്ക്!
എന്റെ സാകെ മൊത്തം ഒഴുകി പോകുന്നേ!
എന്തെങ്കിലും ചെയ്യണേ!
ഓട്ടയൊക്കെ എങ്ങനെയെങ്കിലും അടയ്‌ക്ക്!
ഞാൻ എത്ര വേണമെങ്കിലും തരാം!
സഹായിക്കണേ!
ഇത് ആ സെയ്‌ബേയുടെ പണിയാ!
എല്ലാവരും വാടാ!
എന്ത് പറ്റി? എന്താ ഇത്ര സങ്കടം?
കച്ചവടം പൊടിപൊടിക്കുന്നുണ്ടാവുമല്ലോ.
ഇല്ല.
പ്രശ്നം ഇത്ര വഷളാകുമ്പോൾ ശവപെട്ടിയുടെയൊന്നും ആവശ്യം വരില്ല.
ഒരു കുപ്പി കൂടെ.
ഇപ്പൊ കൊണ്ടുവരാം.
ഇന്ന് വല്ലാത്ത സന്തോഷത്തിലാണല്ലോ. എന്ത് പറ്റി?
എനിക്കെന്തോ പന്തികേട് തോന്നുന്നു.
ഉഷിതോറായുടെ യോജിമ്പോ ആയതിൽ എന്നോട് ദേഷ്യമില്ലേ?
ഒരിക്കലുമില്ല.
നിങ്ങൾ അത്ര ചീത്തയല്ല.
എന്ത്?
നിങ്ങൾ ശരിക്കും ചീത്തയല്ലെന്ന്. ചുമ്മാ അഭിനയിക്കുന്നതാ.
ഇന്നലെ രാത്രി അവൻ ഇവിടെ വന്നിരുന്നു.
ആര്?
കണ്ടാലേ നിനക്ക് വെറുപ്പാണെന്ന് പറഞ്ഞില്ലേ, അവൻ.
അവൻ എന്നോട് എല്ലാം പറഞ്ഞു. ആ, പിന്നൊരു കാര്യം.
ഇത് നിങ്ങൾക്ക് തരാൻ പറഞ്ഞു.
വായിക്കുന്നില്ലേ?
വെറും ഒരു നന്ദി അറിയിക്കുന്ന കുറിപ്പാണ്.
എന്നാലും വായിക്ക്. അവൻ ജീവൻ പണയം വെച്ച് കൊണ്ടുവന്നതല്ലേ.
മിണ്ടാതിരി! കുടിക്കുമ്പോ എന്നെ ശല്യം ചെയ്യല്ലേ!
നമുക്കൊന്ന് സംസാരിക്കണം.
എന്തിനെക്കുറിച്ച്?
ഇനോ പുതിയ ആളുകളെ ജോലിക്കെടുക്കാൻ പോയിട്ട് ഇപ്പൊ വന്നതേ ഉള്ളൂ.
- എന്നിട്ട് ആരെയെങ്കിലും കിട്ടിയോ? - ഇല്ല.
അതിശയമൊന്നുമില്ല.
നിങ്ങൾ മുൻപ് ജോലിക്ക് എടുത്തവരൊന്നും നല്ലകാര്യങ്ങൾ പറയില്ലല്ലോ.
പക്ഷെ ഇനോ ഒരു രസകരമായ കഥ കേട്ടു.
ഒരാൾ തോക്കുയെമോന്റെ പെണ്ണിനെ കണ്ടു, അവളുടെ ഭർത്താവിന്റെയും മകന്റെയും കൂടെ തോട് മുറിച്ച് കടന്നുപോകുന്നത്.
നമ്മുടെ 6 ആളുകൾ കൊല്ലപ്പെട്ടതിന്റെ അടുത്ത ദിവസം കാലത്ത്.
അതിന്റെയർത്ഥം സെയ്‌ബേയ് അവളെ കടത്തിക്കൊണ്ടു പോയിട്ടില്ല എന്നല്ലേ.
അങ്ങനെയാണ് തോന്നുന്നത്.
അപ്പൊ പിന്നെ നമ്മുടെ ആളുകളെ കൊന്നത് ആരാ?
ഇനോ, നീ ചെയ്യാനോട് കാര്യങ്ങൾ പറയാൻ ഓടി വരുന്നതിന് മുൻപ്,
അവര് മരിച്ചുകിടക്കുന്നത് നേരിട്ട് കണ്ടിരുന്നോ?
ഇല്ല, ഇയാൾ പറഞ്ഞത് -
പിന്നെ, ആ ആര് പേരെയും നല്ല കണ്ടം തുണ്ടമായി വെട്ടി നുറുക്കിയിട്ടുണ്ട്.
ഇവിടെ വാൾ ഉപയോഗിക്കാൻ അത്രക്ക് കഴിവ് നിനക്ക് മാത്രമാണ്.
അതിന്?
എനിക്ക് തോന്നുന്നത് ...
നീയാണ് അവരെ കൊന്നതെന്നാ.
പക്ഷെ ഉനോ ഇവൻ നമ്മുടെ യോജിമ്പോ അല്ലെ.
അവനെന്തിന് ഇങ്ങനെ ചെയ്യണം?
അതാണ് എനിക്കും മനസ്സിലാകാത്തത്.
എങ്ങോട്ടാ.
എന്താ ഇത്?
“ആദരണീയനായ സമുറായി അറിയുവാൻ
കോഹെയും നൂയിയും എഴുതുന്നത്.”
ഇവനെ ഇങ്ങനെ കെട്ടിയിടാതെ വിടുന്നത് ബുദ്ധിയാണോ?
ഒരു പ്രശ്നവും ഇല്ല. വാളില്ലാതെ അവനെക്കൊണ്ട് ഒന്നും സാധിക്കില്ല.
ഞാൻ എവിടെയാ?
ഇത് നമ്മടെ വാറ്റുകേന്ദ്രമാ.
ഇതാണ് നരകത്തിലേക്കുള്ള കവാടം.
എടാ സൂക്ഷിച്ച്!
നീ തലോടിയാൽ തന്നെ സാധാരണ മനുഷ്യരുടേന്ന് അടികിട്ടുന്ന പോലെയാ.
നിനക്ക് കിട്ടിയതൊന്നും പോരെ?
എങ്ങോട്ടാ?
അത് നരകത്തിലേക്കുള്ള എളുപ്പവഴിയാ.
അവനെ കൊല്ലാൻ പാടില്ല.
പേടിക്കണ്ട. ശബ്ദം ഉണ്ടാക്കുന്നുണ്ടല്ലോ.
ഞാൻ ആരാണെന്ന് മനസ്സിലാവുന്നുണ്ടോ?
എങ്കിൽ കേൾക്ക്.
തോക്കുയെമോണ് നിന്നോടെന്തോ പറയാനുണ്ട്.
ആ പെണ്ണ് എവിടെയുണ്ടെന്ന് നിനക്ക് അറിയാമായിരിക്കും.
ഇവനെ വിശ്വസിക്കാൻ പറ്റില്ല. രക്ഷപ്പെടാൻ വേണ്ടി എന്തും പറയും.
അദ്ദേഹം സംസാരിക്കുകയല്ലേ. നീ മിണ്ടാതിരിക്ക്.
എനിക്ക് വളച്ചു കെട്ടി സംസാരിക്കുന്നത് ഇഷ്ടമല്ല.
എത്രയും പെട്ടെന്ന് ഇത് തീർത്താൽ അത്രയും നല്ലത്.
ആ പെണ്ണ് എവിടെയുണ്ടെന്ന് പറ.
പകരം നിന്റെ ജീവൻ തിരിച്ചു തരാം.
എന്ത് പറ്റി? നല്ല ഉദാരമായ വാഗ്ദാനമല്ലേ അത്.
വേണ്ടെന്ന് വെക്കാൻ പോകുകയാണോ?
ഞാൻ പറയില്ല!
എന്താ?
- നിർത്ത്! അവനെ കൊല്ലരുത്! - പേടിക്കണ്ട.
കന്നുകി, ഇവനെയൊന്ന് പറഞ്ഞ് മനസ്സിലാക്ക്.
ഇപ്പോഴോ? സംസാരിക്കാൻ തയ്യാറാണോ?
മനസ്സില്ലെടാ, മന്ദബുദ്ധീ!
അവനെ കൊല്ലരുത്.
ആ പെട്ടിയിലൊന്നും ചോരയാക്കല്ലേ.
ഇവൻകാരണം നമുക്ക് ഇവിടെ കിടന്ന് ഉറങ്ങേണ്ട അവസ്ഥയായല്ലോ.
അവനിട്ട് രണ്ടെണ്ണം കൊടുക്കണം. എനിക്ക് കൈതരിക്കുന്നു.
ങേ? ഞാൻ ഈ വാതിൽ പൂട്ടിയതാണല്ലോ.
ആ തെണ്ടിയെ കാണാനില്ല.
എന്ത്? നീ വെറുതെ പേടിപ്പിക്കല്ലേ!
അളിയാ, ഇത് തമാശകളിയല്ല!
പൊട്ടന്മാരെ!
വെളിച്ചമുള്ളിടത്ത് തപ്പിയിട്ട് കാര്യമില്ല! ഇരുട്ടത് പോയി നോക്ക്!
കാർന്നോരെ, തുറക്ക്!
ഇത് ഞാനാ.
എന്നെ കാണാൻ നല്ല ഭംഗിയുണ്ടെന്ന് അറിയാം, എന്നാലും ഈ തുറിച്ചു നോട്ടം പിന്നീട് പോരെ?
ഞാൻ അപ്പോഴേ പറഞ്ഞതല്ലേ? നിനക്ക് തീരെ വീണ്ടുവിചാരം ഇല്ല.
പ്രഭാഷണം പിന്നെയാകാം! അവന്മാർ ഇപ്പൊ ഇങ്ങോട്ട് എത്തും!
ഞാൻ സെയ്‌ബേയുടെ വീട്ടിലേക്ക് പോയെന്ന് പറ, അവന്മാരോട്. മനസ്സിലായോ?
ആ ചവറ് സമുറായി ഇങ്ങോട്ട് വന്നോ? നുണപറഞ്ഞാ കൊന്നുകളയും!
അതെ, പക്ഷെ അവൻ സെയ്‌ബേയുടെ വീട്ടിലേക്ക് പോയി.
ഈ കിളവൻ പറയുന്നത് വിശ്വസിക്കേണ്ട. ഇയാളും അവനും ഒറ്റക്കെട്ടാ.
എന്നാലും ആ പെണ്ണ് എവിടുണ്ടെന്ന് അറിയാൻ വേണ്ടി ചിലപ്പോ സെയ്‌ബേയ് അവനെ ഒളിപ്പിക്കാൻ സാധ്യതയുണ്ട്.
അവൻ വല്ലാത്ത സാധനം തന്നെ.
തലവെട്ടിയാലും രക്ഷപ്പെടുമെന്ന ഇനമാണെന്ന് തോന്നുന്നു.
ശരി. അപ്പൊ സെയ്‌ബേയുടെ സംഘത്തെ മുഴുവൻ കൊല്ലുക തന്നെ.
ഞാൻ ആ പെണ്ണ് കാരണമാണ് ഇതുവരെ ഒന്നും ചെയ്യാതിരുന്നത്.
കുറച്ച് വൈക്കോൽ എടുത്തോണ്ട് വാ, അവരെ പുകച്ച് പുറത്തുചാടിക്കാം.
എലികളെയൊക്കെ പുകച്ച് ചാടിച്ച് കൊല്ലുന്നപോലെയോ? നല്ല രസം!
എഴുന്നേൽക്ക്.
ഇനിയിപ്പോ എന്ത് ചെയ്യും?
അപ്പുറത്ത് പോയി ഒരു ശവപ്പെട്ടി വാങ്ങിയിട്ട് വാ.
അയ്യോ, എന്നാലും ഇങ്ങനെ ആശ കൈവിടാമോ?
ഡോ പൊട്ടാ!
ഞാൻ ചാവാറായിട്ടില്ല.
അതിന് മുൻപ് കുറച്ചുപേരെ കൊല്ലാനുണ്ട്.
ഇത് സുരക്ഷിതമാണോ? ഉഷിതോറായുടെ ആളുകൾ പരിശോദിച്ചാലോ?
അവർക്ക് അതിനൊന്നും സമയമില്ല. കണ്ടോ.
എന്താ ഉഷിതോറാ ചെയ്യുന്നത്?
സെയ്‌ബേയിലെയും ആളുകളെയും പുകച്ച് പുറത്തുചാടിക്കുകയാ.
കേട്ടിട്ട് നല്ല രസമുണ്ടല്ലോ. താഴെയിറക്ക്. എനിക്ക് കാണണം
എന്ത് ഭ്രാന്താണ് നീ പറയുന്നത്!
താഴെ ഇറക്കാൻ.
ഇവിടുന്ന് ഒന്നും കാണുന്നില്ല. കുറച്ചുകൂടെ അപ്പുറത്തോട്ട് മാറ്റ്.
ഉനോ, ഇത് ഞാനാ, വെടിവെക്കല്ലേ!
മണ്ടാ! നിന്നെ നിർത്തിയ ഇടത്ത് നിന്ന് എന്തിനാ വന്നത്!
പിന്നിലെ വാതിലിൽ കന്നുകി ഉണ്ട്.
അതേയ്, നമ്മുടെ മൂന്ന് പേരെ കൊന്ന രണ്ടെണ്ണത്തിനെ ഞാൻ കൊന്നു.
അതുപറയാനാണോ ഇങ്ങോട്ട് കെട്ടിയെടുത്തത്? പോയി കൊല്ലെടാ!
അങ്ങനെ രക്ഷപ്പെടില്ലെടി തേവിടിശ്ശി!
ഇങ്ങോട്ട് വാടി, ദുരാഗ്രഹി!
സെയ്‌ബേയും യോയിച്ചിറോയും എവിടെ?
- എനിക്കറിയില്ല! - പറഞ്ഞില്ലെങ്കിൽ കൊന്നുകളയും!
അമ്മേ!
സെയ്‌ബേയ്, ഇറങ്ങിവാ! യോയിച്ചിറോ കരുണയ്‌ക്കായി യാചിക്കുന്നു!
സെയ്‌ബേയ്!
നിങ്ങൾ ജയിച്ചു! ഞാൻ വരാം! എന്നെയും എന്റെ മകനെയും കൊല്ലല്ലേ!
സമ്മതിച്ചു!
എന്റെ സ്ഥലം മുഴുവൻ നിങ്ങൾ എടുത്തോ!
എല്ലാം നിന്റേതാ!
എടാ ചെറ്റേ!
ഇനി ആ സമുറായി മാത്രമേ ബാക്കിയുള്ളൂ.
അവൻ എവിടെപ്പോയി?
- അതിനകത്ത് ആരുമില്ല. - അങ്ങനെ വരാൻ വഴിയില്ലല്ലോ.
- വിശ്വാസമില്ലെങ്കിൽ പോയി നോക്ക്. - പിന്നെ അപ്രത്യക്ഷനായോ.
നല്ലോണം തല്ല് വാങ്ങിയിട്ടുണ്ട്. അധികദൂരം പോകാൻ വഴിയില്ല.
കാർന്നോരെ, നമുക്ക് പോകാം.
തെണ്ടി!
ശവപെട്ടിക്കാരൻ ഓടിക്കളഞ്ഞു!
അത് പ്രശനമാണല്ലോ. വേറെ ആരും ഇല്ലേ ചുറ്റുവട്ടത്ത്?
കാര്യം കൂടുതൽ വഷളായി.
ഇനോകിച്ചി ഈ വഴി വരുന്നുണ്ട്!
വേറെ വഴിയില്ല. അവനോട് സഹായിക്കാൻ പറ.
- എന്നാലും - - ഒന്ന് ശ്രമിച്ച് നോക്ക്!
- ഇതിരിക്കട്ടെ. - നന്ദി.
ഡേയ്, എന്തെടുക്കുവാ?
ശവപെട്ടിക്കാരനും ഞാനും കൂടെ ഈ ശവം കുഴിച്ചിടാൻ പോകുവായിരുന്നു,
പക്ഷെ ആ തെണ്ടി പേടിച്ച് ഓടിക്കളഞ്ഞു.
ഒരു കൈ സഹായിക്കാമോ?
നീയെന്താ തമാശ പറയുന്നേ? നടക്കില്ല!
- ശവത്തിനെ പേടിയാണോ ? - എന്താ പറഞ്ഞേ?
വലിയ വായിൽ സംസാരിക്കുന്നുണ്ട്, പക്ഷെ മുഖത്തു പേടി കാണാം.
എന്ത്? എനിക്ക് ഒന്നിനേം പേടിയില്ല!
എന്നാ പെട്ടെന്ന് സഹായിക്ക്.
ഇതൊക്കെ വെറും പുല്ലല്ലേ.
ഉറപ്പാണോ? നമ്മൾ ശവപ്പറമ്പിലേക്കാണ് പോകുന്നത്. കുറച്ച് മുൻപ് അവിടെ ഞാൻ പ്രേതത്തെ കണ്ടതാ.
പ്രേതമോ?
ഓ പിന്നെ, പ്രേതമൊക്കെ എനിക്ക് പുല്ലാ!
കൊള്ളാം, എന്നാൽ പോകാം.
- ഇവിടം വരെ മതിയോ? - മതി, നന്ദി.
എവിടെ പ്രേതം?
അതൊക്കെ എന്നെ പോലെ പേടിത്തൊണ്ടന്മാരുടെ മുൻപിലെ വരൂ,
നിങ്ങളെപ്പോലെ ധൈര്യശാലികളുടെ മുന്നിൽ വരില്ല.
നിന്നെ ഇവിടെ ഒറ്റക്ക് വിട്ടിട്ട് പോകുന്നതിൽ എനിക്ക് സങ്കടം തോന്നുന്നു. കുഴിച്ചിടാൻ ഞാനും സഹായിക്കാം.
അത് സാരമില്ല. നിങ്ങൾ ആരെയോ അന്വേഷിച്ച് നടക്കുകയായിരുന്നില്ലേ?
ശരിയാണല്ലോ! ചേട്ടൻ എന്നെ കൊല്ലും!
നിനക്ക് പ്രശ്നമൊന്നും ഇല്ലല്ലോ?
അത് നല്ല രസമുണ്ടായിരുന്നു.
നിനക്ക് നടക്കാൻ പറ്റുമോ? ഇവിടെ അടുത്ത് ഒരു അമ്പലമുണ്ട്.
ഞാൻ നടന്നോളാം.
നിന്നെക്കണ്ടാൽ പ്രേതം കണക്ക് ഉണ്ട്.
കുറച്ച് ദിവസം ഉണങ്ങിയാൽ ജീവൻ വെക്കും.
ചിരിക്കുമ്പോ അതിലും കഷ്ടമാ.
വൈകിയല്ലോ കാർന്നോരെ.
എനിക്ക് വിശക്കുന്നു.
ഇത് ഞാനാ! ഗോഞ്ചി പെട്ടു!
എന്ത് പറ്റി?
ഇങ്ങോട്ട് വരുന്നവഴിക്ക് പിടിക്കപ്പെട്ടു.
നിനക്ക് വേണ്ടി കൊണ്ടുവന്ന അറിയും കുഴമ്പും കണ്ടപ്പോ അവർക്ക് മനസ്സിലായി.
അയാളെ എങ്ങോട്ട് കൊണ്ടുപോയി?
സെയ്‌ബേയുടെ വീട്ടിലേക്ക്. ഉഷിതോറാ അങ്ങോട്ട് താമസം മാറ്റി.
അതുകൊണ്ടാണോ പോരിന് പോകുന്നത്?
- അവന്മാരെ വെട്ടി ഞാൻ സുഷി ഉണ്ടാക്കും! - നിൽക്ക്.
ഇത് ഉപയോഗിക്ക്. ശവപ്പെട്ടി ഉണ്ടാക്കുന്നതുകൊണ്ട് കുറച്ച് ഗുണങ്ങളൊക്കെയുണ്ട്.
മരിച്ചയാളുടെ വാൾ ഉപയോഗിക്കുന്നത് തെറ്റാണ്, പക്ഷെ വേറൊന്നും കിട്ടിയില്ല.
അവൻ ഉഷിതോറായുടെ ആളുകളുമായി പോരാട്ടത്തിലാണ്. പെട്ടെന്ന് രക്ഷപ്പെടാൻ നോക്ക്.
ഞാൻ പിടിക്കപ്പെട്ടെന്ന് നീ പോയി പറഞ്ഞോ? വിഡ്ഢി!
പെട്ടെന്ന്!
അടുത്ത് വരരുത്!
അമ്മേ!
പിള്ളേര് ഇങ്ങനെ വാൾ വെച്ച് കളിക്കരുത്.
അമ്മയുടെ അടുത്തേക്ക് പോയി, കഞ്ഞി കുടിച്ച് ജീവിക്ക്.
നീ നല്ലവനാ.
എനിക്കൊരു സഹായം ചെയ്യാമോ.
എന്താ?
എന്റെ തോക്കില്ലാതെ...
ഞാൻ വെറും നഗ്നനാണെന്ന് ഒരു തോന്നൽ.
പരലോകത്തേക്ക് അതില്ലാതെ എനിക്ക് പോകണ്ട.
ദയവുചെയ്ത്...
അതൊന്ന് എടുത്തുതരാമോ.
പേടിക്കണ്ട.
ഞാൻ രണ്ടുപ്രാവശ്യം വെടിവെച്ചതാ.
ഇനി ഉണ്ടയൊന്നും ബാക്കിയില്ല.
നന്ദി.
പറ്റുന്നില്ല.
എല്ലാം ഇരുട്ടാകുന്നു.
നാശം!
ആരാ പ്രാർത്ഥനക്ക് പെരുമ്പറ കൊട്ടുന്നത്?
എനിക്ക് വേണ്ടി ആരും പ്രാർത്ഥിക്കണ്ട.
ഡേയ്!
ചവറ് സമുറായി! ഇവിടെത്തന്നെയുണ്ടോ?
ഇവിടെത്തന്നെയുണ്ട്.
ഞാൻ നിനക്ക് വേണ്ടി കാത്തിരിക്കും ...
നരകവാതിൽക്കൽ.
കണ്ടില്ലേ ഇവനെ.
ജീവിച്ചതും വീണ്ടുവിചാരമില്ലാതെ, മരിച്ചതും അങ്ങനെത്തന്നെ.
ഹാൻസുകെ!
എന്താ?
പോയി തൂങ്ങി ചാവെടോ.
ഇനി ഈ പട്ടണത്തിൽ കുറച്ച് സമാധാനം ഉണ്ടാകും.
കാർന്നോരെ.
അപ്പൊ പിന്നെ കാണാം.
പരിഭാഷ : ശ്രീധർ Translation: Sree Dhar
MSone - Malayalam Subtitles for Everyone (www.malayalamsubtitles.com)